Както обяснявам в някои от уроците, в този курс изграждането на модела на сградата съответства по-скоро на идеен проект отколкото на технически или работен такъв. Получаването на спецификации не може да бъде обяснено като отговор на въпрос, а може да бъде показано във един или повече модули от видео уроци. Спецификациите по принцип изискват познаване на програмата на много добро ниво, съответно запознаване с доста повече функции и начини за изграждане на BIM модела, за да може стените например да бъдат зададени като композитни структури(зидария, топлоизолация, мазилка) и поради това не са включени в този курс, а ще бъдат в евентуален следващ.
Като за начало може да ползвате помощния прозорец Element Information, който да извикате от меню Window -> Palettes -> Element Information и да получавате информация за квадратура, кубатура и други параметри за селектирани един или повече елементи.